American Gigolo

American Gigolo (euskaraz, Amerikar gigoloa) Paul Schrader estatubatuar zinema zuzendariaren 1980ko drama film bat da. Richard Gere, Lauren Hutton, Hector Elizondo, Nina Van Pallandt eta Bill Duke aktoreek antzeztu zuten.

Izenburuak ongi digoen gisa, gigolo edo konpainiako gizonezko baten gorabeherak kontatzen dituen filma da. Hari esker, Richard Gere nazioarteko sex symbol eta izar ospetsu bilakatu zen. Bitxikeria gisa, aurretik, Christopher Reeve eta John Travolta aktore ospetsuek protagonista antzezteari uko egin zioten.

Bi Urrezko Globo Sariren izendapenak jaso zituen, soinu banda eta abesti onenarena.

 Argumentua 

Julian Kay (Richard Gere) Los Angeles hiriko hogeitamar urte pasatxo dituen itxura ederreko gizon erakargarri, kultu eta buruargia da, inguruko emakumeak hainbeste erakartzen dituen ezaugarri horiek guztiak prostituzioan lan eginez bizitzeko darabiltza. Managerra Anne du, hark bere zerbitzuen truk ongi ordaintzen dioten emakumezko bezero aberatsak topatzen dizkio. Julianen bezeroetako bat Michelle da (Lauren Hutton), politikari ezagun baten emaztea. Bere lanetako batean, Julianek negoziogizon aberats batek hala eskatuta haren emaztearekin oheratu da. Baina handik bi egunera egunkarietan berarekin oheratu zen emakume hura hil dutela irakurri du.

 Aktoreak 
 Richard Gere: Julian Kaye
 Lauren Hutton: Michelle Stratton
 Hector Elizondo: Sunday inspektorea
 Nina Van Pallandt: Anne
 Bill Duke: Léon
 Brian Davies: Charles Stratton
 K Callan: Lisa Williams
 Tom Stewart: M. Rheiman
 Patricia Carr: Judy Rheiman
 David Cryer: Tinent Curtis
 Carole Cook: Dobrun andrea
 Carol Bruce: Sloan andrea
 Frances Bergen: Laudner andrea
 Macdonald Carey: Hollywoodeko aktorea
 William Dozier: Michellen abokatua
 Richard Derr: M. Williams

 Kanpo estekak 
 American Gigolo filmaren IMDBko fitxa irakurgai 

Kategoria:Laura Huttonek antzeztutako filmak
Kategoria:Ameriketako Estatu Batuetako filmak
Kategoria:Neo-noir
Kategoria:Drama filmak
Kategoria:Prostituzioari buruzko filmak
Kategoria:Film erotikoak
Kategoria:Los Angelesen girotutako filmak
Kategoria:1980ko filmak
Kategoria:1980ko filmak